Govor Stipe Petrine u Saboru 2. ožujka 2016.
"Hrvatska nije pravna država, jednostavno jer sudbena vlast je najveća koruptivna zapreka funkcioniranju pravne države, suci se osjećaju kao bogovi, nitko im ne može ništa, oni mogu preispitivati, raditi šta im je volja, nitko ih ne proziva jer je bilo šta pritisak na sudbenu vlast.

Sudbena vlast je uzrok svog zla koje se događa u RH, i neimaština, blokirani, krediti, sve je to posljedica nefunkcionalne pravne države.“

"Gospodo suci, ja sam ljut na vas jer se sudbena vijeća u drugom stupnju ne održavaju, uzimate pare i potpisujete se, a građani to ne dobivaju, koji imaju pravo na to. Dokaz je to da se ne dobivaju zapisnici na tim stupnjevima. Ja pokušam doći do tih zapisnika jer me zanima. Smatram da je svih 13 sudaca sa Županijskog suda upleteno u nezakonite radnje s presudama".
"USKOK i DORH su legla institucionalnog legaliziranog kriminala, umjesto prave borbe protiv korupcije, oni su izvorna i jedina brana koja štiti institucionalizirani organizirani kriminal.
Ovom Saboru sam u milijun navrata pisao o svim slučajevima, trudeći se i vjerujući kao građanin i dragovoljac da ova zemlja živi na pravnim temeljima, posebno sam razočaran saborskim Odborom za pravosuđe".

"Ja sam u 15 godina što sam na lokalnoj političkoj sceni skupio 622 kaznene prijave, od toga sam osuđen u 2 postupka. Prvo Maja Šupe, javno je prozivam da je korumpirana. Ne mogu pričati o slučaju Horvatinčić jer nisam ni odvjetnik, a ni strana u sporu."

"Sudstvo je umreženo, iskusio sam ja to, radni tjedan vam bude krim policija, DORH i sudske rasprave, to vas ubije. Sada vide da u kaznenim predmetima, u kojima treba dokazati da je bez sumnje, odustaju od kaznenih prijava. Ali sad se ide na ekonomsko uništavanje, kad vas uhvate policija, odvjetništvo i sud vi nemate šanse.
Osude vas u prvome ročištu, ako nećete uzeti advokata i to napraviti to i to, osudit će vas. Kad ja tražim izuzeće sutkinje i da se snimaju rasprave, to se odbija, a oni onda upišu u zapisnik ono što oni hoće, kakav utjecaj imam ja na zapisnik? Nikakav."

Izvori
Govor Stipe Petrine u Saboru, tv-snimka, 2. ožujka 2016.
Promise: Govor Stipe Petrine
Index: Govor Stipe Petrine
Slobodna Hrvatska: Stipe Petrina - wallpaper
Stipe Petrina - wallpaper
Stipe Petrina narodu: Uporno sklapate oči pred korupcijom i ne solidarizirate se s onima koje sustav uništava i koji se pokušavaju oprijeti zlu
 
Pravna povijest